Veljet rautatiellä –
Veljet rautatiellä: terve teille,
 jotka löitte miehen kättä meille.
 Terve teille, joill’ on vankka voima,
 elon ankaruuden aateloima;
 terve teille, joill’ on korkein valtti,
 kun ei enään auta sana, maltti!

 Terve teille, joit’ on tuhatluvut,
 kokonaiset polvet, suuret suvut.
 Liitittehän renkaan ketjuhumme,
 renkaan sellaisen, mi taistelumme –
 jok’ on teidänkin – vie varmaan voittoon:
 mailman köyhälistön aamunkoittoon!

Kössi Lindström.

Lähde: Työmies 13.1.1906.

Kössi Kaatra
Runot
Työmies
1906